laion/Wikipedia-Exotic huggingface dataset:
פארוק קדומי

פארוק אל-קדומי (בערבית: فاروق القدومي; 18 באוגוסט 1931 – 22 באוגוסט 2024), ידוע בכינוי אבו ל֫וּטוּף, היה ראש המחלקה המדינית באש"ף ויו"ר פת"ח השני. פארוק אל-קדומי נולד בכפר ג'ינסאפוט במחוז שומרון בשנת 1931. לאחר מכן עברה משפחתו ליפו, ובמלחמת העצמאות נמלטה לשכם. עבד שלוש שנים עבור חברת הנפט האמריקאית עראמקו הסעודית בערב הסעודית. לאחר מכן בשנים 1954–1958 למד באוניברסיטה האמריקאית בקהיר. בשנת 1960 עבר למפרץ הפרסי ובאיחוד האמירויות הערביות הצטרף לפת"ח. בשנים 1965–1966 עבד עבור משרד הבריאות בכווית, אולם גורש משם על רקע פעילותו בפת"ח וחתרנות נגד המשטר. בשנת 1983 הצטרף לאבו מוסא בהתנגדותו למנהיגותו של יאסר ערפאת, אולם חזר לפת"ח ותפס שוב תפקיד מרכזי בארגון. בעת חתימת הסכמי אוסלו היה יושב ראש המחלקה המדינית של אש"ף. קדומי התנגד להסכמים ובעת שההנהגה הפלסטינית עברה לרצועת עזה הוא נשאר בתוניס. עקב כך חל קרע ביחסיו עם ערפאת, שקודם לכן סימן אותו כיורש פוטנציאלי. לאחר מות ערפאת בנובמבר 2004 מונה אל-קדומי ליו"ר פת"ח, אך הוסכם כי מחמוד עבאס יתמנה ליושב ראש הוועד הפועל של אש"ף. עם זאת, נוצרו חיכוכים בין שני האישים, על רקע חילוקי הדעות ביניהם לגבי סמכויות אש"ף והרשות הפלסטינית. ב־2009 נבחר עבאס לעמוד גם בראש התנועה, בעוד קדומי נמנע מהתמודדות לכהונה נוספת. קדומי נחשב לנוקשה ביותר מבחינה אידאולוגית בין מנהיגי פת"ח. הוא ביקר בחריפות את הגישה שהוביל עבאס, שהייתה מתונה מדי לדעתו. הוא התנגד להפסקת האינתיפאדה השנייה וקרא להמשך המאבק המזוין בישראל. הוא טען ש"חזרת הפליטים חשובה יותר מהקמת מדינה פלסטינית". קדומי ראה את ההבדלים בין הפת"ח לחמאס כהבדלים טקטיים ולא אסטרטגיים. הוא התמסר לצד המדיני-פוליטי של הארגון, ועסק בהפצת רעיונות פת"ח בעולם. עקב נדודיו בעולם, התרחק ממעגל מקבלי ההחלטות, ולא נחשב לאחד מקובעי המדיניות. בשנת 2002 הוציא ספר בשם: "ההתנגדות – הדרך לשיבה ולמדינה", בהוצאת מרכז זאיד לתיאום ומעקב, שבאיחוד האמירויות. קדומי נפטר בעמאן שבירדן ב־22 באוגוסט 2024. מדיה וקבצים בנושא פארוק קדומי בוויקישיתוף פארוק קדומי באתר הספרייה היהודית המקוונת עלי ואקד, ללא מתחרים: אבו מאזן נבחר לראש תנועת פתח, באתר ynet, 8 באוגוסט 2009 ראיון עם פארוק אל-קדומי, באתר ממרי, תרגום ראיון לשבועון הערבי ישראלי "כל אל-ערב", ‏16 בינואר 2003 דוד סירקין, דיווח פלסטיני: בכיר הפת"ח פארוק אל קדומי מת בגיל 93, באתר בחדרי חרדים, 22 באוגוסט 2024
.in

in. היא סיומת האינטרנט הלאומית של שמות המתחם (domain name) של אתרי אינטרנט הרשומים בהודו, הסיומת הושקה בשנת 1989. שמות המתחם והסיומות מנוהלות על ידי ארגון 'INRegistry' ההודי ונמצא תחת סמכותו של הארגון הממשלתי 'National Internet Exchange of India'. in. - (זמין לכולם; בשימוש על ידי חברות, ארגונים ואינדיבידואלים בהודו) co.in. - (במקור עבור בנקים, חברות רשומות ומסחר) firm.in. - (במקור עבור שותפיות וקבלנויות) net.in. - (במקור עבור ספקי שירותי אינטרנט) org.in. - (במקור עבור ארגונים ללא כוונת רווח) gen.in. - (במקור עבור שימוש כללי/שונות) ind.in. - (במקור עבור שימוש אינדיבידואלי) ernet.in. - (סיומת ותיקה אשר הייתה בשימוש רחב יותר בעבר עבור מוסדות השכלה ומכוני מחקר) ac.in. - (מוסדות אקדמאים) edu.in. - (מוסדות השכלה) res.in. - (מכוני מחקר הודים) gov.in. - (גופי ממשל הודים) mil.in. - (ארגונים צבאיים הודים) לפני שהחלה רפורמת שמות המתחם בהודו, עד 2005 לא כל אחד היה יכול ליצור אתר אינטרנט ולהירשם עם שם תחום כלשהו, כתוצאה מכך בין השנים 1992–2004 נרשמו רק כ-7,000 שמות מתחם. במרץ 2010, המספר גדל למעל 610,000 שמות מתחם, כאשר 60% מההרשמות מגיעות מהודו והשאר מחוצה לה. באוקטובר 2011, מספר שמות המתחם עבר את המיליון הראשון ובמרץ 2016 המספר הכפיל את עצמו למעל ל-2 מיליון שמות מתחם. בשנת 2003 השיק ארגון המחקר והפיתוח הפולני NASK את טכנולוגיית IDN (אנ'), המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. הודו השיקה סיומות אינטרנט עם אותיות שונות במספר שפות אשר מדוברות בהודו. סיומות אינטרנט אלו קיימות בשפות הבאות: הסיומת भारत. - (בשפה דוונאגרי) הסיומת இந்தியா. - (בשפה טמילית) הסיומת ভারত. - (בשפה בנגלית) הסיומת ભારત. - (בשפה (גוג'ראטית) הסיומת భారత్. - (בשפה (טלוגו) הסיומת بھارت. - (בשפה אורדו) מדיה וקבצים בנושא .in בוויקישיתוף אתר האינטרנט הרשמי של .in מידע על הסיומת in. באתר IANA דף הבית של הסיומת "ERNET Domain Registration". ERNET. אורכב מ-המקור ב-2017-07-06. נבדק ב-23 ביולי 2017. {{cite web}}: (עזרה) "ERNET's registry". ERNET. אורכב מ-המקור ב-2005-02-21. נבדק ב-23 ביולי 2017. {{cite web}}: (עזרה) Chatterjee, Moumita Bakshi (13 במרץ 2010). "'.in' domain registration crosses six-lakh mark". The Hindu Business Line. נבדק ב-1 במאי 2012. {{cite news}}: (עזרה) ".IN Passes One Million Registrations And Looks To Future For Growth". אורכב מ-המקור ב-2014-07-07. נבדק ב-2017-10-11. "There are Over 2 Million .in (India) Registered Domains".
AMG

האם התכוונתם ל... מרצדס AMG – חטיבת השיפורים הרשמית של חברת מרצדס All Music Guide – אתר אינטרנט בעל מסד נתונים אודות מוזיקה לועזית AMG (ראפר) – ראפר מקליפורניה
תיכון קוגל

מקיף שש-שנתי על שם ד"ר חיים קוגל ממוקם בשכונת קריית אילון בחולון והוא התיכון הראשון שהוקם בעיר. בית הספר נחשב לאחד מבתי הספר המפורסמים בארץ ובאזור המרכז הודות לבוגריו. תחילת פעולתו של בית הספר הייתה ב-1949, במספר מבנים ארעיים. במאי 1950 הונחה אבן הפינה למבנה בית הספר ברחוב ההסתדרות 22 בחולון בידי ראש המועצה של חולון, ד"ר חיים קוגל, ובנוכחות שר החינוך והתרבות זלמן שזר, שחתם על מגילת היסוד. בחודש אפריל 1951 נחנך הבניין. ד"ר חיים קוגל, שהיה ראש העיר הראשון של חולון, נפטר ב-4 בפברואר 1953, ובית הספר נקרא על שמו. ב-1997 עבר "תיכון קוגל" לרחוב מוטה גור בקריית פנחס אילון. בשנת 2006 שונה שם בית הספר, ונקרא "עתידים" ע"ש מרדכי אלישיב (פרידמן), שהיה מנהלו הראשון של בית הספר,עד 1965. בבית הספר נלמדים כל מקצועות החובה, אך במקצועות הבחירה ישנם שני מסלולים: מקצועות הבחירה ניתן ללמוד מקצועות כגון כימיה, פיזיקה וביולוגיה, מדעי החברה, היסטוריה, תנ"ך מוגבר, ספרות מוגבר, ערבית, מנהל וכלכלה. "מסלול סייבר-גאוגרפי"- בה מרחיבים התלמידים גאוגרפיה ברמה של 5 יחידות לימוד. השעורים כוללים גם יציאות רבות לטיולים ברחבי הארץ. מסלול מצוינות כיתת נחשון- תוכנית מבוססת בתפיסת החינוך וההכשרה שלה על תוכנית תלפיות. התוכנית מבוססת על למידה עצמית ופעילה של התלמידים בהובלת מחנך. מסלול תקשורת מדיה ופרסום-מסלול מצוינות המשלב לימודי תקשורת תאורטיים ומעשיים, במסגרתם התלמידים מתנסים בעולם הפוליטיקה והתקשורת, רשתות חברתיות, עולם הפרסום, בניית קמפיין, אסטרטגיה פרסומית, בניית אתרים, עיצוב קראייטיב ותכני מדיה, בניית אתרים. מסלול הנדסי מדעי- מסלול מצוינות המאפשר לימודים מורחבים של מדעי-המחשב והנדסת-תוכנה שבסופם מקבלים תעודת בגרות עיונית וטכנולוגית. התלמידים לומדים את חלופת טלפונים חכמים בשפת JAVA אנדרואיד, עיצוב אפליקציות, כתיבת יישומים בסיסים, כתיבת אפליקציות, ותכנות מונחה עצמים. בבית הספר פועלות קבוצות כדורגל וכדורסל אשר משתתפות בתחרויות עירוניות, מחוזיות וארציות. במשך השנים רבים מבוגרי קוגל התבלטו במהלך השנים כמובילים בתחומים במדינת ישראל כגון: ספרות, מוזיקה, משפטים, פסיכולוגיה, פוליטיקה, תקשורת ובידור. בין הבוגרים ניתן למנות את עליזה אולמרט, יעקב אור, קארין אלהרר, יואל אסתרון, איתן ארז, אברהם גובר, יוסי דהאן, עדי הימלבלוי, משה זורמן, גיא חיימוב, דני חלוץ, זהבה כספי, רחל לביא-ברקאי, שמרית מאיר, אדיר מילר, יצחק מלאך, יובל נריה, מירון קרן, אבישי רביב מוטי ששון ושמעון סמוטריצקי. רשימת בוגרים אתר האינטרנט הרשמי של תיכון קוגל מיכאל יעקובסון: סקירה אדריכלית על בניין בית הספר, באתר 'חלון אחורי', 14 באפריל 2017. כיום שטחי מקוה ישראל הם חלק מפארק אריאל שרון שלט: חולון - אתרי מורשת בישראל - תיכון קוגל - תיכון "עתידים" ע"ש מ’ אלישיב, באתר שלטי רחובות, ‏2020 ערך זה הוא קצרמר בנושא חינוך ובנושא ישראל. אתם מוזמנים לתרום לוויקיפדיה ולהרחיב אותו.
אטימולוגיה עממית

גיזרון עממי או אטימולוגיה עממית היא תפישה שגויה, פשטנית או לא-מדויקת של מקורה של מילה בתודעת הדוברים בציבור הרחב. בניגוד לאטימולוגיה מדעית, המחפשת אחר התפתחותה של מילה על פי קריטריונים היסטוריים וסמנטיים, האטימולוגיה העממית מתבססת בדרך כלל על קרבה בצורה או בהגייה למילה אחרת. אטימולוגיה עממית עשויה לעיתים לשנות את משמעותה של מילה. כך למשל הפועל העברי "הציע", שמשמעותו "ערך, שיטח, פרש", קיבל את המשמעות של "נתן עצה", בגלל הקרבה בין השורשים יצ"ע ויע"ץ. המילה המקראית "מנזר" מציינת היום את מושבם של הנזירים, אף על פי שבמקורה המקראי אין לה כל קשר לכך, שכן הוא כינוי לפקיד גבוה בבבל (”מִנְּזָרַיִךְ כָּאַרְבֶּה וְטַפְסְרַיִךְ כְּגֹב גּוֹבָי” (נחום, ג', י"ז)). גם צורתה של המילה עשויה להשתנות: לדוגמה, דוברי עברית המפרקים את הביטויים "אי-רגולרי" (במקור irregular) או "אי-לגאלי" (illegal) כאילו מדובר בתחילית העברית "אי-" המציינת שלילה, בעוד שלמעשה מדובר בהידמות של התחילית הלטינית "im-‎". בביטוי "הנץ החמה", צורת המקור "הנץ" נתפסה כהרכבה של ה"א הידיעה למילה "נץ", וכך נוצרה הצורה "נץ החמה". אותה תופעה קיימת לגבי הביטוי "יום הנף". תופעה הקרובה לאטימולוגיה עממית היא תופעת המילים התאומות, שבה זוגות של מילים שמשמעותן קרובה וגם צורתן דומה מתחלפות זו בזו. זוגות כאלה בעברית הם למשל טפל-תפל, עפר-אפר, חרת-חרט, נתש-נטש, תעיה-טעיה ועוד. במקרא ובמקורות קדומים אחרים משמשת לעיתים אטימולוגיה עממית לצורך מדרשי שם (שמות המעידים על בעליהם). כך למשל השם המצרי "משה" נדרש בספר שמות: ”ותקרא שמו משה, כי מן המים משיתִהו” (ב, י), בעוד חז"ל טענו כי המקור הוא דווקא במילה מצרית. ואכן, החוקרים בני ימינו סבורים שמדובר במילה בלשון מצרית-קדומה בהגיית מֱס (ms) בהוראת: יֶלד ‏ תיקון יתר גזירה לאחור ראשי תיבות בדיעבד גד בן-עמי צרפתי, העברית בראי הסמנטיקה, ירושלים: האקדמיה ללשון העברית, תשס"א, פרק שנים-עשר. י. פרץ, אטימולוגיה עממית (לזכר דן פינס), דבר, 1 בדצמבר 1961, המשך גד בן-עמי צרפתי, האטימולוגיה העממית, לשוננו לעם כג, תשל"ב, עמ' 11–17 גד בן-עמי צרפתי, עוד על האטימולוגיה העממית, לשוננו לעם כג, תשל"ב, עמ' 141–143 גד בן-עמי צרפתי, עוד על האטימולוגיה העממית, לשוננו לעם כג, תשל"ב, עמ' 183–192 עולם התנ"ך, שמות, עמ' 32 ויקרא רבא א' על הפסוק הראשון: ויקרא אל משה.
קלייה

קלייה היא שיטה בה מייבשים חומרים באמצעות שימוש בחום יבש, באש גלויה או בתנור. הקלייה גורמת לייבוש החומר באמצעות אידוי הנוזלים שבו. פולי קפה או קקאו. אגוזים, שקדים ופיצוחים אחרים. לחם - פרוסת לחם שנקלתה קרויה קלי. המכשיר הקולה לחם קרוי מקלה. בטון. כשהחומר המתייבש הוא מזון, מתרחשות קרמליזציה של הסוכרים שבו ותגובת מייאר. טעם המזון משתנה. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
צלי קדירה

צלי קדירה הוא נזיד של נתחי בשר. בהכנת צלי קדירה משתמשים בנתחים היקרים פחות של הבקר, כמו חזה (ברוסט), כתף, ירכה ועוד. נתחים אלה הם שריריים יותר, אינם מצטיינים ברכות, ולא יתאימו לצלייה מהירה על גריל או בתנור. משך הבישול של צלי קדירה עשוי להגיע למספר שעות עד יום שלם (חמין) וגם מעבר לכך. הנתחים המתאימים ביותר לצלי-קדירה הם: חזה (ברוסט) זהו נתח שמן שנדרש לו בישול ארוך כדי להתרכך. מתאים גם למרק ולחמין. כתף נתח ללא שומן. במרכזו יש סחוס. פילה מדומה (פאלש פילה). דומה בצורתו לפילה, שונה מאוד במרקם. אגוז (נוס). חלק אחורי, מחובר לירך. ירכה (צ'אך, שפיץ צ'אך). חלק אחורי. כף - החלק הפנימי של הירך האחורית. מתאים גם לשניצל ואסקלופ. ראש ירכה (וויסבראטן). חלק אחורי, צמוד לירכה. חסר שומן. הבישול הוא איטי, בחום נמוך, ונתחי הבקר מתבשלים לאיטם יחד עם התוספות, כמו ירקות שורש ופקעת. ההבחנה בין צלי קדירה לבין נזיד (צלי ברוטב) היא בכמות הנוזלים המעורבת בתהליך הבישול. הרוטב המשמש לבישול יכול להיות מורכב ממים מתובלים, משמן או מיין. בתבשילים מסוימים נהוג לצלות תחילה את נתח הבשר, כדי להשחים את שוליו ולשפר את טעמו. בסיום התהליך הבשר רך ועסיסי. אוסובוקו - תבשיל מהמטבח האיטלקי, בדרך כלל מרגל קדמית של עגל. גולאש - תבשיל מהמטבח ההונגרי, מקוביות בקר. טוקיטורה - תבשיל מהמטבח הרומני, בשר בקר וחזיר ברוטב עגבניות. נזיד בשר אירי - מהמטבח האירי, מבוסס על כבש או טלה. פוריקול - תבשיל נורווגי, מבשר טלה וכרוב. קרבונד - תבשיל מהמטבח הפלמי, מבוסס על בקר המבושל בבירה. שוקרוט גארני - תבשיל מהמטבח הצרפתי, מבוסס על בשר חזיר מעובד המתבשל על כרוב כבוש. צָלִי - מאכלים לחג משנת תרע"ב (1912), באתר האקדמיה ללשון העברית, ‏23 באפריל 2017
בונבוניירה

בונבוניירה היא קופסה או חבילה המעוצבת בפאר ומכילה ממתקים. לעיתים קרובות מוענקת כמתנה. לרוב תוכן הבונבוניירה הוא מגוון פרליני שוקולד במבחר צורות, זיגוגים וטעמים, לעיתים ממולאים קרם שוקולד, וניל, פירות, קליפות הדרים או ליקר פירות. בונבוניירות תעשייתיות עממיות הן לרוב קופסת קרטון המעוטרת בהדפס צבעוני. מוצרים יוקרתיים יותר נארזים בסלסילה המכוסה בצלופן צבעוני או בקופסת עץ או מתכת דקורטיבית. בחנויות שוקולד רבות ניתן לבחור אריזה וסוגי פרלינים למילוי הבונבוניירה בהתאמה אישית לפי הזמנה. מקור המילה במילה הצרפתית "bonbonnière", הגזורה מהמילה "bon" שפירושה "טוב". אחד מהפיליטונים הסאטיריים של אפרים קישון עוסק בבונבוניירה המוענקת במתנה מאדם לאדם ומועברת מאירוע לאירוע, עד שהיא חוזרת, ישנה ומעופשת, לאלו שהעניקו אותה לראשונה. מדיה וקבצים בנושא בונבוניירה בוויקישיתוף
ז'אן-בטיסט לואי רומה דה ל'איל

ז'אן-בטיסט לואי רומה דה ל'איל (בצרפתית: Jean-Baptiste Louis Romé de L'Isle‏; 26 באוגוסט 1736 – 3 ביולי 1790) היה מינרלוג צרפתי, מראשוני הקריסטלוגרפים. רומה דה ל'איל נולד בעיירה גריי (Gray) במחוז סון עילית (Haute-Saône) שבחבל בורגון-פראנש-קונטה שבצרפת. במהלך מלחמת שבע השנים (1763-1756) נשלח רומה דה ל'איל, ששירת כקצין בחיל התותחנים, לאיי הודו המזרחית ונפל בשנת 1761 בשבי הבריטים. הוא שוחרר מהשבי שלוש שנים אחר כך ב-1764. בשובו לצרפת עסק רומה דה ל'איל בכימיה ואז פיתח עניין רב במינרלוגיה וקטלג תכולות של אוספי מינרלים פרטיים. הרעיונות שהביע קארלוס לינאוס בספרו על מיון עולם הטבע בדבר היכולת לסווג מינרלים לפי צורתם החיצונית, תגליותיו של ניקולאוס סטנו על הזוויות של הקוורץ, ומחקרים שערך הביאו אותו לגילוי העיקרון החשוב, "חוק הזוויות הקבועות בין הפאות". בספריו: "מסה על הקריסטלוגרפיה" (Essai de cristallographie, פריז 1772), ו"קריסטלוגרפיה, או תיאורן של הצורות הנקיות של כל הגופים בממלכת המינרלים" (Cristallographie, ou description des formes propres ¢ tous les corps du regne mineral, פריז 1783) פרסם רומה דה ל'איל את תגליתו החשובה ביותר שצורות שונות של גבישים של אותו חומר טבעי או מלאכותי קשורות בקשר הדוק האחת לשנייה. יותר מכך, על ידי מדידת הזוויות בין פאות הגבישים על ידי גוניומטר, הוא קבע את העיקרון הבסיסי שזוויות אלו זהות לאותו סוג חומר ומאפיינות אותו. כשהוא מחליף בעזרת מישור אחד או קבוצות של מישורים את כל הקצוות הזהים של המבנה לו קרא "צורה פרימיטיבית" הוא גזר צורות אחרות קשורות. הוא הבחין בשש צורות פרימיטיביות והן הקובייה, התמניון המשוכלל, הארבעון המשוכלל, רומבוהדרון (פאון בעל שש פאות מעוינות), תמניון בעל בסיס מעוין ופירמידה כפולה בעלת שש פאות. רק בשלוש האחרונות יכולים להיות שינויים בזוויות. רומה דה ל'איל מת בפריז ב-3 ביולי 1790. אחד משני הקולג'ים בגריי, עיר הולדתו, קרוי על שמו. מדיה וקבצים בנושא ז'אן-בטיסט לואי רומה דה ל'איל בוויקישיתוף
אקסוציטוזה

אקסוציטוזה או פליטה תאית (exo=חיצון, cyto=תא, osis=תהליך) היא תהליך של הפרשת חומר אל מחוץ לתא על ידי הכוונת שלפוחית אל קרום התא. התהליך ההפוך נקרא בליעה תאית או אנדוציטוזה. האקסוציטוזה מאפשרת מעבר של חומרים דרך קרום התא, מנגנון ביולוגי הכרחי. החומרים שנועדים להפרשה מן התא נארזים בשלפוחיות קטנות באברון הגולג'י. לקרום השלפוחית מבנה זהה לקרום התא, כך שבהגיעה אליו, קרומה מתאחה עם קרום התא ותוכן השלפוחית משתחרר אל הנוזל הבין-תאי שמחוץ לתא. תוכן השלפוחית עשוי להכיל אנזימים, הורמונים, משדרים עצביים (נוירוטרנסמיטורים), נוגדנים, חומרי פסולת וחומרים אחרים שהכיל התא, יתרון חשוב של התהליך הוא האפשרות להוציא מן התא מולקולות גדולות, שהוצאתן בדרך העברה אחרת (כגון דיפוזיה או תעלות) אל מחוץ לתא תהיה בעייתית. אקסוציטוזה מהווה גם חלק חשוב בהעברת אותות. תהליכי האנדוציטוזה והאקסוציטוזה משלימים זה את זה לתנועה מחזורית של הליפידים המרכיבים את קרום התא. האנדוציטוזה גורעת ליפידים מהקרום, בעוד שהאקסוציטוזה תורמת לקרום ליפידים. אנדוציטוזה פינוציטוזה RIMS1 מדיה וקבצים בנושא אקסוציטוזה בוויקישיתוף ארז גרטי, מנגנוני הפרשת חלבונים מהתא, במדור "מאגר המדע" באתר של מכון דוידסון לחינוך מדעי, 9 ביולי 2010 אנימציה – אקסוציטוזה ואנדוציטוזה, סרטון באתר יוטיוב Jacques Padawer, Exocytosis, Oxford: Elsevier, 1998-01-01, עמ' 849–856, ISBN 978-0-12-226765-9. (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
מוסינזון

מוסינזון/מוסנזון הוא שם משפחה יהודי אשכנזי. פירוש השם הוא בנו של משה. האם התכוונתם ל... אורית מוסינזון – יזמית ישראלית בן ציון מוסינזון – מחנך ומורה לתנ"ך. כפר הנוער ע"ש ב.צ. מוסינזון שנמצא בין רמתיים למגדיאל בעיר הוד השרון דוד מוסינזון – וטרינר תושב עפולה וחבר בארגון ההגנה שנהרג בימי מאורעות תרצ"ו–תרצ"ח צאצאי אשר ודבורה מוסינזון: יגאל מוסינזון – סופר ומחזאי ישראלי. ילדיו שנושאים את שמו: רנן מוסינזון – יזמת תרבות, פעילה חברתית ואשת תקשורת ישראלית גילי מוסינזון – כדורסלן ישראלי. משה מוסנזון – סופר ועורך ישראלי. אבא של דבורה עומר. ילדיו של משה מוסנזון, הנושאים את שמו: גיורא מוסנזון רן מוסנזון עירית מוסנזון-שרייר ורד מוסנזון – סופרת ומשוררת ישראלית ישראל מוסנזון. ילדיו: עמוס מוסנזון – סופר ומחזאי ישראלי. היה נשוי לציירת ציפורה מוסנזון. בן משה
ויליאם הארווי

ויליאם הארווי (באנגלית: William Harvey;‏ 1 באפריל 1578 - 3 ביוני 1657), רופא אנגלי שתרם להבנת מחזור הדם. הארווי נולד בפוקסטון שבאנגליה, אביו היה סוחר. הוא למד באוניברסיטת קיימברידג', ולאחר מכן המשיך את לימודיו באוניברסיטת פדובה. היה תלמידו המצטיין של פרופ' ג'ירולמו פבריציו איש אקווהפנדנטה. בעת שהותו בפדובה נחשף לתאוריות המדעיות של גלילאו, ופיתח גישה מדעית למחקר. לפי גישה זו יש לפקפק בכל הנחה עד שנמצאו הוכחות לנכונותה, ולחפש את הסיבה והתוצאה של הדברים. גישה זו לא הייתה נהוגה תמיד עד לזמנו של הארווי, בנוגע למחקר רפואי. הישגו הגדול של הארווי הייתה תרומתו הגדולה להבנת מחזור הדם. עד לזמנו של הארווי היה נהוג לחשוב שהכבד הוא האיבר שמרכז את הדם, ובחלק ממחזור הדם זורם אוויר. כמו כן המדענים חשבו שבעורקיו של האדם זורמים ארבעה נוזלים, דם-אומץ, מרה צהובה- כעס, מרה שחורה- דיכאון ומרה לבנה- קור רוח. הם האמינו שכל חולי שהוא נגרם מסיבה אחת- אין מאזן בין כל הנוזלים וכמרפא לחולי היו מוציאים לחולה כמות מסוימת של דם. הארווי ביסס את ההבנה שבמחזור הדם זורם רק דם, שהזרימה נעשית בעורקים ובורידים, כאשר הלב הוא האיבר השרירי המניע את מחזור הדם. בנוסף הוא קבע את כיוון הזרימה של מחזור הדם. מחקריו של הארווי נערכו על בעלי חיים. הוא פרסם את מסקנותיו בספר Exercitatio anatomica de motu cordis et sanguinis in animalibus. הארווי לא גילה את קיומם של הנימים, המקשרים בין העורקים והוורידים, ואי לכך התאוריה שלו הייתה מעט חסרה, עד להשלמתה בשנת 1661 על ידי מרצ'לו מלפיגי שגילה את קיומם של הנימים. להארווי הייתה תרומה חשובה נוספת למדע הרפואה, בתחום האמבריולוגיה (התפתחות העובר). הוא העלה לראשונה באחד מספריו את הרעיון כי האדם אינו נוצר בשלמותו בתור עובר ומוסיף לגדול לאורך ההיריון, אלא כי האיברים בגוף האדם מתפתחים בהדרגה לאורך תקופת ההיריון. Exercitatio Anatomica de Motu Cordis et Sanguinis in Animalibus [בלטינית: חקירה אנטומית בדבר תנועת הלב והדם בבעלי חיים], פרנקפורט 1628. (72 עמודים) (תרגום לאנגלית באתר Internet Modern History Sourcebook) מוריי ברומברג, ד"ר ג'יי גרין, ד"ר בראתר ק. ג'יימס, רוברט ליפטון, מאה אנשי מדע, תל אביב: הוצאת הדר, 1967, עמ' 85–88 ויליאם ביינום, היסטוריה של המדע לצעירים מכל הגילים, ידיעות ספרים, 2012, עמ' 96–102 מדיה וקבצים בנושא ויליאם הארווי בוויקישיתוף ויליאם הארווי, באתר פרויקט הגנאלוגיה במתמטיקה ויליאם הארווי במט"ח ויליאם הארווי, באתר אנציקלופדיה בריטניקה (באנגלית) ויליאם הארווי, באתר "Find a Grave" (באנגלית)
חורומי

חוֹרוּמי (בגאורגית: ხორუმი) הוא ריקוד מלחמה מסורתי, שמקורו במחוז אג'ריה שבדרום-מערב גאורגיה. הריקוד במקורו בוצע על ידי מספר קטן של גברים (עד 10). במרוצת השנים הורחב ובגרסת החורומי העכשווית יכולים לרקוד כשלושים עד ארבעים רקדנים (גברים). אף על פי שמספר המשתתפים השתנה, צורת הריקוד נותרה כפי שהייתה. הריקוד מתאר את חיי הלוחם הגאורגי של המאות שקדמו. הריקוד מתחיל בפרלוד בו מספר רקדנים (בלבוש לוחמים) המחפשים אחר האויב כדי לתקוף אותו. לאחר מכן הם מזמינים את האויב לשדה הקרב. הריקוד כולל בתוכו חיפוש, מלחמה וחגיגת ניצחון על אויב, ומתאר אומץ-לב והלל לרוח הקרב של החיילים הגאורגים. לאור ההיסטוריה של גאורגיה, ריקוד החורומי נועד להזכיר כי על מנת לאפשר שלום יש להיות נכונים להילחם. חורומי, סרטון באתר יוטיוב
קולקטיביזם

קוֹלֶקְטִיבִיזְם הוא מונח המתאר כל השקפה פילוסופית, פוליטית, דתית, כלכלית או חברתית, המדגישה את קיומן של קבוצות. הגישה המנוגדת לקולקטיביזם מכונה אינדיבידואליזם. באנתרופולוגיה ובסוציולוגיה, קולקטיביזם הוא היבט תרבותי, הקיים כניגוד לאינדיבידואליזם, ומאפיין את רמת הלכידות בין הפרטים בתוך הקבוצה. השקפות קולקטיביסטיות מדגישות את חשיבותה של הלכידות הקבוצתית, ואת מקומו של הפרט כחלק מקבוצה חברתית. לעיתים, יעדיפו את טובת החברה (הקולקטיב) על פני טובתו של הפרט (האינדיבידואל). פילוסופיות קולקטיביסטיות מנתחות את החברה כיחסי גומלין בין קבוצות ולא בין פרטים בלבד. לדוגמה, פילוסופיה קולקטיביסטית יכולה לנתח את החברה כיחסי גומלין בין מעמדות, לאומים, גזעים או מגדרים מסוימים, ולא כיחסי גומלין בין יחידים, הפועלים על פי רצונם החופשי בלבד. לאורך ההיסטוריה נעשה שימוש בקולקטיביזם כדי לתאר מגוון רחב של עמדות פוליטיות וכלכליות. ישנם אנרכיסטים משמאל, המשלבים בין קולקטיביזם לאינדיבידואליזם (במובן מסוים), בכך שהם תומכים בריבונותו המוחלטת של הפרט, מחד, אך מאידך, הם קולקטיביסטים, בכך שהם קוראים לביטולה המוחלט של רשות היחיד (הזכות לפרטיות) ושההתארגנות הטובה ביותר ליחידים היא קומונה. דוגמאות לפילוסופיות קולקטיביסטיות הן הסוציאליזם (ובצורתו הרדיקלית קומוניזם) והפשיזם. דוגמאות לפילוסופיות אינדיבידואליסטיות, המתנגדות לקולקטיביזם, הן הליברליזם, הליברטריאניזם (ובצורתו הרדיקלית אנרכו-קפיטליזם), האגואיזם האתי והאובייקטיביזם בחברה הישראלית יש שילוב של ערכים קולקטיביים ואינדיבידואליסטים. גם לישראלים יהודים וגם לישראלים ערבים אכפת מהקהילות והמשפחות שלהם, כמו גם מהחירויות האישיות שלהם. קיבוצים מהווים צורת התיישבות שהייתה ייחודית לישראל והכילה יסודות קולקטיביים מובהקים של עבודה וחיים משותפים. חברי קיבוץ חולקים אחריות ומקבלים החלטות ביחד לטובת הקהילה כולה. באופן היסטורי בקיבוצים החשיבות של עבודת צוות הייתה גבוהה וצורכי הקבוצה עמדו מעל רצונות הפרט. גם הכפרים הערביים בישראל מדגישים את המשמעות של קהילות מלוכדות וסיוע הדדי. הם חלקו (וחלקם חולקים גם כיום) מנהגים ומסורות, המחזקים את תחושת השייכות שלהם כקבוצה. עם זאת, יש בישראל גם התמקדות הולכת וגוברת במטרות הפרט ובחופש האישי. ישראלים מושפעים מהתרבות המערבית, שמעריכה הצלחה אישית ועצמאות. ניתן לראות השפעה זו בתחומים כמו חינוך וקריירה. השילוב של ערכים קולקטיביים ואינדיבידואליים בישראל מעצב את האופן שבו אנשים רואים את עצמם ומתקשרים עם אחרים. מדינתיות זולתנות היסטוריה של הסוציאליזם המחזה קרנפים כדוגמה לביקורת על הקולקטיביזם קולקטיביזם, באתר אנציקלופדיה בריטניקה (באנגלית) קולקטיביזם, דף שער בספרייה הלאומית Daphna Oyserman, Heather M. Coon, Markus Kemmelmeier, Rethinking individualism and collectivism: Evaluation of theoretical assumptions and meta-analyses., Psychological Bulletin 128, 2002-01, עמ' 3–72 doi: 10.1037/0033-2909.128.1.3 Mordecai Nisan, Moral norms and social conventions: A cross-cultural comparison., Developmental Psychology 23, 1987-09, עמ' 719–725 doi: 10.1037/0012-1649.23.5.719 Daphna Oyserman, The lens of personhood: Viewing the self and others in a multicultural society., Journal of Personality and Social Psychology 65, 1993-11, עמ' 993–1009 doi: 10.1037/0022-3514.65.5.993 ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
Live Killers

Live Killers הוא אלבום הופעה כפול של להקת הרוק הבריטית קווין. האלבום הוקלט בעת סיבוב ההופעות האירופאי של קווין לקידום האלבום Jazz, בין ינואר למרץ 1979 ויצא ב-26 ביוני 1979. האלבום הופק ועבר עיבוד באולפן הפרטי של הלהקה, אולפני מאונטיין, במונטרה שבשווייץ. הגיטריסט בריאן מיי והמתופף רוג'ר טיילור חשפו בתוכנית רדיו בארצות הברית שהלהקה לא הייתה מרוצה מהעיבוד הסופי. למרות זאת האלבום הגיע למקום ה-3 במצעד האלבומים הבריטי, למקום ה-16 במצעד הבילבורד 200 ולמעמד של אלבום פלטינה בארצות הברית. בשנת 1985 הוציאה חברת התקליטים אלקטרה רקורדס גרסה ערוכה וקצרה יותר של האלבום בשם Queen Live, מחוץ לארצות הברית, אירופה וקנדה. מידע על האלבום Live Killers באתר MusicBrainz מידע על האלבום Live Killers באתר AllMusic האלבום Live Killers באתר Discogs האלבום Live Killers באתר ספוטיפיי מילות השירים (אורכב 11.08.2007 בארכיון Wayback Machine)
ה'תס"א

ה'תס"א (5,461) ובקיצור תס"א – היא שנה עברית אשר החלה ביום א' בתשרי, אור ל-14 בספטמבר 1700, והסתיימה ביום כ"ט באלול, 2 באוקטובר 1701. המולד של תשרי חל ביום שני, 18 שעות ו-487 חלקים. לפיכך זו שנה מסוג גכז. היא מעוברת, ואורכה 384 ימים. זו שנה ראשונה לשמיטה, ושנת 8 במחזור העיבור ה-288. תקופת ניסן שבשנה זו היא תחילת שנת 1 (סימנה אלדא) במחזור השמש ה-196, ולכן מברכים בה את ברכת החמה. שנה זו היא שנת 1,632 לחורבן הבית, ושנת 2,012 לשטרות. א' בחשוון - עליית ר' יהודה החסיד לירושלים. כ"ז באדר ב' הפעם האחרונה שברכת החמה חלה בתאריך זה ו' בחשוון - רבי יהודה החסיד. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכז שנה מסוג גכז, ובה 384 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "כסדרה": שבה חשוון בן 29 יום ואילו כסלו בן 30 יום ברכת החמה ביום רביעי כ"ז באדר ב' - 6 באפריל 1701. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תס"א